CELEX: 32020D0250
Language: da
Date: 2020-02-25 00:00:00
Title: Rådets Afgørelse (FUSP) 2020/250 af 25. februar 2020 om ændring af afgørelse (FUSP) 2018/1248 om udnævnelse af Den Europæiske Unions særlige repræsentant for fredsprocessen i Mellemøsten

26.2.2020   
               
               
                  DA
               
               
                  Den Europæiske Unions Tidende
               
               
                  LI 54/3
               
            
         RÅDETS AFGØRELSE (FUSP) 2020/250
         af 25. februar 2020
         om ændring af afgørelse (FUSP) 2018/1248 om udnævnelse af Den Europæiske Unions særlige repræsentant for fredsprocessen i Mellemøsten
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 33 og artikel 31, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 18. september 2018 afgørelse (FUSP) 2018/1248 (1) om udnævnelse af Susanna TERSTAL som Den Europæiske Unions særlige repræsentant (EUSR) for fredsprocessen i Mellemøsten. EUSR's mandat udløber den 29. februar 2020.
                  
               
                     (2)
                  
                  
                     Mandatet for EUSR for fredsprocessen i Mellemøsten bør forlænges med endnu en periode på 12 måneder, og der bør fastlægges et nyt finansielt referencegrundlag for perioden fra den 1. marts 2020 til den 28. februar 2021.
                  
               
                     (3)
                  
                  
                     EUSR for fredsprocessen i Mellemøsten vil skulle gennemføre mandatet under forhold, der muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —
                  
               VEDTAGET DENNE AFGØRELSE:
         
            Artikel 1
            I afgørelse (FUSP) 2018/1248 foretages følgende ændringer:
            
                        1)
                     
                     
                        Artikel 1 affattes således:
                        
                           »Artikel 1
                           
                           Den Europæiske Unions særlige repræsentant
                           Mandatet for Susanna TERSTAL som Den Europæiske Unions særlige repræsentant (EUSR) for fredsprocessen i Mellemøsten forlænges indtil den 28. februar 2021. Rådet kan beslutte, at EUSR's mandat skal afsluttes tidligere, på grundlag af en vurdering fra Den Udenrigs- og Sikkerhedspolitiske Komité (PSC) og efter forslag fra Unionens højtstående repræsentant for udenrigsanliggender og sikkerhedspolitik (HR).«
                        
                     
                  
                        2)
                     
                     
                        I artikel 5, stk. 1, tilføjes følgende afsnit:
                        »Det finansielle referencegrundlag til dækning af udgifterne i forbindelse med EUSR's mandat i perioden fra den 1. marts 2020 til den 28. februar 2021 udgør 1 182 524,33 EUR.«
                     
                  
                        3)
                     
                     
                        I artikel 14 tilføjes følgende afsnit:
                        »EUSR's endelige samlede rapport om gennemførelsen af mandatet forelægges senest den 30. november 2020.«
                     
                  
         
            Artikel 2
            Denne afgørelse træder i kraft på dagen for vedtagelsen. Den finder anvendelse fra den 1. marts 2020.
         
         
            Udfærdiget i Bruxelles, den 25. februar 2020.
            
               
                  På Rådets vegne
               
               A. METELKO-ZGOMBIĆ
               
                  Formand
               
            
         
         
            (1)  Rådets afgørelse (FUSP) 2018/1248 af 18. september 2018 om udnævnelse af Den Europæiske Unions særlige repræsentant for fredsprocessen i Mellemøsten (EUT L 235 af 19.9.2018, s. 9).